পাবনা, ২৯ আগস্ট- পাবনায় মুক্তিযোদ্ধার কলেজ পড়ুয়া মেয়ে মুক্তি খাতুনের শরীরে পেট্রোল ঢেলে আগুন ধরিয়ে হত্যার নিন্দা ও প্রতিবাদ এবং দোষীদের সর্বোচ্চ শাস্তির দাবি জানিয়েছে আমরা মুক্তিযোদ্ধার সন্তান কেন্দ্রীয় কমিটি। মঙ্গলবার (২৮ আগস্ট) রাজধানীর শান্তিনগরে কেন্দ্রীয় কার্যালয়ে সংগঠনের সভাপতি মো. সাজ্জাদ হোসেনের সভাপতিত্বে ও সাধারণ সম্পাদক মোহাম্মদ রাশেদুজ্জামান শাহীনের সঞ্চালনায় অনুষ্ঠিত জরুরি সভায় সংগঠনের নেতৃবৃন্দ মুক্তিযোদ্ধার কন্যার মৃত্যুতে গভীর শোক ও ক্ষোভ প্রকাশ করেন। সংগঠনের প্রেসিডিয়াম সদস্য ও শহীদ সংসদ সদস্য নুরুল হক হাওলাদারের কন্যা জোবায়দা হক অজন্তা, সহ-সভাপতি সাংবাদিক মিজান রহমান ও ওমর ফারুক সাগর, যুগ্ম সাধারণ সম্পাদক হারুন-অর রশিদ রনি, আব্দুল্লাহ-আল মামুন ও আল-আমিন মৃদুল, কোষাধ্যক্ষ ও দপ্তর সম্পাদক আহমাদ রাসেল, ঢাকা মহানগর শাখার সাধারণ সম্পাদক সাইফুল ইসলাম রতন বক্তব্য রাখেন। নেতৃবৃন্দ বলেন, যাদের বীরত্বে ও আত্মত্যাগে আমরা স্বাধীন বাংলাদেশ পেয়েছি, সেসব বীর মুক্তিযোদ্ধার সন্তানের এমন মৃত্যু কোনোভাবেই সহ্য করা যায় না। তারা বলেন, নরপিশাচরা মুক্তির শরীরে পেট্রোল ঢেলে আগুন ধরিয়ে দিয়ে উল্লাস করেছে, আর আমাদের বোন জীবন্ত দগ্ধ হয়ে আর্তচিৎকার করেছে। আট দিন মৃত্যুর সাথে লড়াই করে নরক যন্ত্রণা ভোগ করে গতকাল সে চিরবিদায়…